Diari Oficial de la Generalitat Valenciana


Sumari del DOGV 4388, del 28-11-2002 (2002/12665)

DECRET núm. 26, de 28 de maig de 2002, de la Presidència de la Fundació Esportiva Municipal de Torrent, pel qual es crea un fitxer de dades de caràcter personal.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/05/28/26/dof/vci/html**

### Dades del document

Número de DOGV
:   4388

Data del DOGV
:   28-11-2002

Secció del DOGV
:   I. DISPOSICIONS GENERALS

Número del document
:   2002/12316


Data del document
:   28-05-2002

Organisme emissor
:   Fundació Esportiva Municipal de Torrent

Tipus de document
:   Decret

Descriptors 

:   * Torrent
    * administració local
    * dades personals
    * legislació
    * base de dades

DECRET núm. 26, de 28 de maig de 2002, de la Presidència de la Fundació Esportiva Municipal de Torrent, pel qual es crea un fitxer de dades de caràcter personal. [2002/X12728]
  
Atés, que de conformitat amb el que preveu la Llei 15/1999, de 13 de desembre, de Protecció de Dades de Caràcter Personal, aquelles persones físiques o jurídiques, de naturalesa pública o privada, o òrgan administratiu, que procedisquen a la creació de fitxers de dades de caràcter personal, estan obligats a notificar la dita creació per a la seua inscripció al Registre General de Protecció de Dades.
  
Atés, que es procedira a la creació d'un fitxer amb dades de caràcter personal en la Fundació Esportiva Municipal, pertanyent a la Delegació d'Esports d'esta Corporació Municipal.
  
Atés que de conformitat amb el que disposa l'article 20 de la Llei Orgànica 15/1999, de 13 de desembre de Protecció de Dades de Caràcter Personal: "la creació, modificació o supressió dels fitxers de les administracions públiques només podran fer-se per mitjà de disposició general", que haurà de publicar-se en el Boletín Oficial del Estado o diari oficial corresponent.
  
Atés que en virtut del citat article les disposicions de creació o de modificació de fitxers hauran d'indicar:
  
a) La finalitat del fitxer i els usos previstos per a este.
  
b) Les persones o col·lectius sobre els quals es pretenga obtindre dades de caràcter personal o que resulten obligats a subministrar-los.
  
c) El procediment d'arreplegada de dades de caràcter personal.
  
d) L'estructura bàsica del fitxer i la descripció dels tipus de dades de caràcter personal inclosos en este.
  
e) Les cessions de dades de caràcter personal i, si és procedent, les transferències de dades que es prevegen a països tercers.
  
f) Els òrgans de les administracions responsables del fitxer.
  
g) Els servicis o unitats davant els quals pogueren exercir-se els drets d'accés, rectificació, cancel·lació i oposició.
  
h) Les mesures de seguretat amb indicació del nivell bàsic, mitjà o alt exigible.
  
Per la present, dispose:
  
1. Crear un fitxer de dades, de les següents característiques:
  
a) La finalitat del fitxer és el control d'usuaris, de les activitats i instal·lacions esportives gestionades per l'entitat.
  
b) Les persones sobre les quals es pretén obtindre dades o que estaran obligats de subministrar-los són els usuaris de les instal·lacions esportives municipals.
  
c) El procediment d'arreplegada de les dades es realitzarà a través de formularis o cupons i per la transmissió electrònica de dades/Internet.
  
d) Les dades que es pretendran obtindre són dades de caràcter identificador: document nacional d'identitat, nom i cognoms, adreça, telèfon; dades de característiques personals: estat civil; dades família, data de naixement i sexe; i dades de transaccions: béns i servicis rebuts per l'afectat.
  
e) No es realitzarà cessió de dades de caràcter personal, a persona o entitat distinta de l'interessat.
  
f) L'òrgan administratiu responsable del fitxer serà la Fundació Esportiva Municipal, organisme autònom administratiu pertanyent a l'Ajuntament de Torrent.
  
g) Davant el citat òrgan administratiu poden exercitar-se els drets d'oposició, accés, rectificació i cancel·lació.
  
h) Les mesures de seguretat adoptades són les de nivell bàsic.
  
2. Que es publique el present decret en el Diari Oficial de la Generalitat Valenciana.
  
Contra el present decret, que posa fi a la via administrativa podrà interposar recurs contenciós administratiu davant els jutjats contenciós administratiu de la província de València, en el termini de dos mesos comptats des de l'endemà de la seua notificació, sense perjuí que puga exercir-n'hi qualsevol altre que estime pertinent.
  
No obstant això, de conformitat amb el que disposa els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, podrà interposar-se potestativament recurs de reposició davant la presidenta de la Fundació Esportiva Municipal, en el termini d'un mes, comptant a partir del dia següent a la recepció de la notificació del present decret.


Còpia Permalink ELI